Ouers, dogter ontvoer: Liggaam gekry | Maroela Media
Die liggaam van 'n vrou is gevind tydens die soektog na die Brand-gesin wat tydens 'n hoewe-aanval ontvoer is.
Dan en Breggie Brand en hul dogter Elzabie is vermoedelik reeds Sondagmiddag ontvoer tydens 'n aanval op 'n kleinhoewe in die Vaalharts-besproeiingskema naby Hartswater in die Noord-Kaap.
Volgens Marius Müller, nasionale operasionele koördineerder van AfriForum, is vier verdagtes laat Maandagaand in hegtenis geneem waarna die liggaam met behulp van 'n hommeltuig gevind is.
Die motor wat soek was, 'n silwer Mazda 5-stasiewa, is ook gevind. Die verdagtes het glo erken hulle het die egpaar en hul dogter vermoor en toe aan die polisie begin uitwys waar die liggame gevind kan word. Dan en Breggie se liggame is egter nog nie gevind nie.
Maroela Media het vroeër berig 'n soektog is na die Brand-gesin van stapel gestuur nadat vriende van die familie by hul huis gaan ondersoek instel en tekens van 'n struweling gevind het.
Die huis was deurmekaar en daar is bloed gevind. Daar was egter geen teken van Dan, Breggie of Elzabie nie.
Volgens Taljaard is die Brands se een motor, 'n rooi Nissan Micra, op Ganspan, sowat 30 km verder, opgespoor.
Dit is NET 'n kwessie van TYD. IEMAND gaan opstaan en sê "tot hiertoe en nie verder nie." My oorlede pa het altyd gesê "Daardie dag sal jy 'n ware Afrikaner sien wat jy in jou lewe nog NOOIT gesien het nie." En weet jy wat? My pa was 'n engelsman!
Dit is verskriklik. ????????
Dis tragies dat ons as Afrikaners so leierloos is. Die konstante moorde is 'n lae intensiteit oorlog. Ons bly passief
Dis waar osn is leierloos… die EFF se idioot word orals gehoor… tragies.. Die Afrikaner is die stadium ook so verdeel… Mense sien almal as n aanvaller, en sluit jou huis, en beveilig 24/7.. wees paraat.. Hond in die huis is altyd n wenner, roer aan die sy…